**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 10. sjednice Upravnog vijeća Doma zdravlja Karlovac**

**održane dana 15. rujna 2022. godine**

**Karlovac, rujan 2022.**

**==========================================================================**

**DOM ZDRAVLJA KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1599/2-22**

**Karlovac, 15. rujna 2022. godine**

**Z A P I S N I K**

s **10. sjednice** Upravnog vijeća Doma zdravlja Karlovac, održane dana 15. rujna 2022. godine s početkom u 11,25 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-261/22 od 31. siječnja 2022. godine, zbog hitnosti za donošenjem Višegodišnjeg plana uravnoteženja Financijskog plana Doma zdravlja Karlovac za razdoblje 2023.-2025. godine te donošenjem prijedloga Financijskog plana Doma zdravlja Karlovac s obrazloženjem za 2023. godinu s projekcijama za 2024. i 2025. godinu

Poziv s materijalima za 10. sjednicu Upravnog vijeća Doma zdravlja Karlovac dostavljen je članovima Upravnog vijeća dana 15. rujna 2022. godine putem elektroničke pošte.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Oliver Budimir, struč. spec. ing. sec., zamjenik predsjednika, Domagoj Modrušan, dr. med. dent., član, Ivana Mehle, dipl. učitelj, član, Sanja Brleković, dr. med. spec., član, kontaktirani su dana 2. rujna 2022. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Donošenje Višegodišnjeg plana uravnoteženja Financijskog plana Doma zdravlja Karlovac za razdoblje 2023.-2025. godine
2. Donošenje prijedloga Financijskog plana Doma zdravlja Karlovac s obrazloženjem za 2023. godinu s projekcijama za 2024. i 2025. godinu
3. Različito.

Predloženi Dnevni red je jednoglasno s pet glasova ZA usvojen.

**Točka 1.**

U prilogu Poziva za 10. sjednicu Upravnog vijeća članovima Upravnog vijeća je dostavljen prijedlog Višegodišnjeg plana uravnoteženja Financijskog plana Doma zdravlja Karlovac za razdoblje od 2023. do 2025. godine.

Člankom 37. Zakona o proračunu (NN broj 144/2021) propisano je:

(1) Ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun odnosno financijski plan donosi.

(2) Ako jedinice lokalne i područne (regionalne) samouprave, proračunski i izvanproračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun odnosno financijski plan donosi.

(3) Višegodišnji plan uravnoteženja financijskog plana proračunskog i izvanproračunskog korisnika jedinice lokalne i područne (regionalne) samouprave donosi njegovo upravljačko tijelo uz prijedlog financijskog plana, nakon čega ga dostavlja jedinici lokalne i područne (regionalne) samouprave.

(4) Višegodišnji plan uravnoteženja proračuna jedinice lokalne i područne (regionalne) samouprave donosi predstavničko tijelo jedinice lokalne i područne (regionalne) samouprave uz proračun jedinice lokalne i područne (regionalne) samouprave.

(5) Ministar financija pravilnikom iz članka 6. stavka 2. ovoga Zakona propisuje izgled i sadržaj višegodišnjeg plana uravnoteženja.

Slijedom navedenog, na temelju članka 37. Zakona o proračunu (NN 144/21) i članka 19. Statuta Doma zdravlja Karlovac, a u svezi s člankom 34. Zakona o fiskalnoj odgovornosti (NN 111/18) i člankom 7. Uredbe o sastavljanju i predaji Izjave o fiskalnoj odgovornosti (NN 95/19), Upravno vijeće Doma zdravlja Karlovac je jednoglasno s pet glasova ZA donijelo je sljedeću

O D L U K U

Članak 1.

Donosi se Višegodišnji plan uravnoteženja Financijskog plana Doma zdravlja Karlovac za razdoblje od 2023. do 2025. godine.

Članak 2.

Ova Odluka stupa na snagu danom donošenja.

**Točka 2.**

U prilogu Poziva za 10. sjednicu Upravnog vijeća, članovima Upravnog vijeća Doma zdravlja Karlovac je dostavljen prijedlog Financijskog plana Doma zdravlja Karlovac s obrazloženjem za 2023. godinu s projekcijama za 2024. i 2025. godinu.

Slijedom navedenog, na temelju članka 19. Statuta Doma zdravlja Karlovac, Upravno vijeće Doma zdravlja Karlovac je jednoglasno s pet glasova ZA donijelo je sljedeću

O D L U K U

Članak 1.

Donosi se prijedlog Financijskog plana Doma zdravlja Karlovac s obrazloženjem za 2023. godinu s projekcijama za 2024. i 2025. godinu, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

Pod točkom 3. Različito nije bilo rasprave.

Po iscrpljenom dnevnom redu, rad sjednice završio je 15.9.2022. g. u 12.13 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte